Nordjyllands Politi har anholdt i alt tre personer, i forbindelse med indbrud i villaer. Det sker samtidig med, at Nordjylland lige nu er ramt af en voldsom indbrudsbølge. Den ene af de tre personer blev anholdt i Pandrup torsdag aften, da han havde forsøgte at bryde ind i en ejendom. Politiet fik dog anholdt manden, som fremstilles i Grundlovsforhør i Hjørring her til formiddag. De to andre, som blev anholdt, havde brudt ind i en villa på Smedegaardsvej i Aalborg Øst. Nordjyllands Politi ved ikke, hvorvidt de to mænd har stået bag nogle af de mange andre indbrud, som er blevet begået i Nordjylland. De to mænd, som er 19 og 22 år gamle er begge kendte af politiet i forvejen. De har ikke umiddelbart nogen forbindelse til manden, som begik indbrud i Pandrup. Se vagtchef ved Nordjyllands Politi, Åge Pedersen, fortælle om episoden i videoklippet herover.

Referat:
En mand er anholdt i Pandrup for forsøg på indbrud, mens to er anholdt for at have begået et indbrud i Aalborg Øst. Det sker midt i den store bølge af indbrud, som Nordjylland lige nu er ramt af.